ddrg/super_eurlex huggingface dataset:
Ex ante sąlygos 1. Kiekvienam BSP fondui taikomos ex ante sąlygos nustatomos konkrečiam fondui skirtose taisyklėse. 2. Valstybės narės įvertina, ar taikytinos ex ante sąlygos yra įvykdytos. 3. Jeigu iki partnerystės sutarties pateikimo ex ante sąlygos neįvykdomos, valstybės narės partnerystės sutartyje pateikia veiksmų, kurių reikia imtis nacionaliniu arba regioniniu lygmenimis, kad šios sąlygos būtų įvykdytos ne vėliau kaip per dvejus metus nuo partnerystės sutarties patvirtinimo arba iki 2016 m. gruodžio 31 d. (taikoma ankstesnė iš šių datų), santrauką ir šių veiksmų įgyvendinimo grafiką. 4. Valstybės narės atitinkamose programose išsamiai nurodo veiksmus, skirtus ex ante sąlygoms įvykdyti, taip pat jų įgyvendinimo grafiką. 5. Komisija įvertina pateiktą informaciją apie tai, kaip įvykdytos ex ante sąlygos, vertindama partnerystės sutartį ir programas. Tvirtindama programą ji gali nuspręsti sustabdyti visus arba dalį tarpinių mokėjimų pagal programą, kol bus tinkamai užbaigti ex ante sąlygos vykdymo veiksmai. Jeigu ex ante sąlygai įvykdyti skirti veiksmai iki programoje nustatyto termino nebus tinkamai užbaigti, Komisija turės pagrindą sustabdyti mokėjimus. 6. 1–5 dalys netaikomos Europos teritorinio bendradarbiavimo tikslui skirtoms programoms.

Ex ante sąlygos 1. Kiekvienam BSP fondui taikomos ex ante sąlygos nustatomos konkrečiam fondui skirtose taisyklėse. 2. Valstybės narės, , įvertina, ar taikytinos ex ante sąlygos yra įvykdytos . 3. Jeigu iki partnerystės sutarties pateikimo ex ante sąlygos neįvykdomos, valstybės narės partnerystės sutartyje pateikia veiksmų, kurių reikia imtis nacionaliniu arba regioniniu lygmenimis, kad šios sąlygos būtų įvykdytos ne vėliau kaip per trejus metus nuo partnerystės sutarties patvirtinimo arba iki 2016 m. gruodžio 31 d. (taikoma ankstesnė iš šių datų), santrauką ir šių veiksmų įgyvendinimo grafiką. 4. Valstybės narės, , atitinkamose programose nustato veiksmus, skirtus ex ante sąlygoms įvykdyti, taip pat jų įgyvendinimo grafiką. 5. Komisija įvertina pateiktą informaciją apie tai, kaip įvykdytos ex ante sąlygos, vertindama partnerystės sutartį ir programas. Jeigu ex ante sąlygai įvykdyti skirti veiksmai iki programoje nustatyto termino nebus tinkamai užbaigti, tai Komisijai gali tapti pagrindu sustabdyti mokėjimus. 6. 1–5 dalys netaikomos Europos teritorinio bendradarbiavimo tikslui skirtoms programoms.
2.10

pritaria komunikate išreikštam Europos Komisijos ketinimui stiprinti Europos darbo mobilumo portalą. Šioje tinklavietėje pateikiama informacija apie EURES (Europos įdarbinimo agentūrų) bendradarbiavimo tinklą. Šis tinklas siūlo informacijos, konsultavimo ir įdarbinimo/darbo parinkimo (ieškant darbo) paslaugas darbuotojams ir darbdaviams; mobilumu besidomintiems teikia informavimo, užimtumo orientavimo ir konsultavimo paslaugas tiek dėl užimtumo galimybių, tiek ir dėl gyvenimo bei darbo sąlygų Europos ekonominėje erdvėje; teikia pagalbą darbdaviams, norintiems įdarbinti trečiųjų šalių piliečius. Komitetas galėtų prie to prisidėti, be to, atkreipia Komisijos dėmesį į tai, kad vietos ir regionų valdžios institucijų interneto portalai galėtų suteikti daug naudingos informacijos visiems su tuo susijusiems asmenims (6);
5.2

Komitetas siekia glaudesnės pagrindų programos ir struktūrinių fondų sąsajos. Vis dėlto reikia pabrėžti tam tikrą įtampą tarp paramos pažangiems tyrimams ir sanglaudos skatinimo. Šios įtampos neliks, jei visuose regionuose bus remiami skubių tyrimų vykdytojai. Be to, Regionų komitetas parengė studiją, kurioje analizuojama struktūrinė geba ir vietos bei regionų valdžios institucijų pasirengimas paremti mokslinių tyrimų ir technologijų sritį. Šioje studijoje, be kita ko, orientuojamasi ir į mokslinių tyrimų ir technologijų, struktūrinių fondų ir inovacijų klausimus;
Europos Sąjunga nusistatė plataus užmojo tikslą klimato kaitos srityje – iki 2050 m. pasiekti nulinį grynojo anglies dioksido kiekį. Siekiant šio tikslo, be kita ko, reikia nukreipti investicijas į poveikio aplinkai nedarančią ekonominę veiklą. Europos Komisija neseniai pristatė komunikatą ( 9 ) , kuriuo siekiama nukreipti finansavimą į tvarią veiklą. EESRK palaiko šią Komisijos iniciatyvą ir mano, kad būtina parengti rodiklius, kuriais remiantis būtų galima, pirma, užtikrinti finansavimo žalinimo proceso pažangos stebėseną ir, antra, nurodyti ekonomikos sektorių žalinimo laipsnį. Tokie rodikliai padės politikos formuotojams geriau planuoti viešąsias paskatas vykdyti tvarią veiklą. Be to, jie gali tapti svarbia pažangos stebėsenos priemone valstybių narių Vyriausybėms. Tokia stebėsena yra būtina dėl to, kad reikia kontroliuoti, kokiu greičiu mes nukreipiame investicijas į tvarius veiklos sektorius. Jeigu investuosime per lėtai, galime išsemti turimus išteklius anksčiau nei bus pasiūlytos alternatyvos, o tokia padėtis sukeltų staigų kainų augimą, kuris nulemtų dramatiškus padarinius ekonomikos sistemai. Ir priešingai – jeigu investuosime per greitai, galime palikti daugelį sektorių be reikalingų investicijų ir tokiu būdu sulėtinti investavimui reikalingus išteklius generuojančią ekonominę veiklą.
2.5.

Valstybės narės turi didelę veiksmų laisvę apibrėžti, organizuoti ir finansuoti visuotinės svarbos socialines paslaugas, įskaitant aprūpinimą būstu. Tačiau ši kompetencija neatleidžia jų nuo pareigos laikytis Sąjungos vertybių (žmogaus orumas, lygybė, nediskriminavimas, žmogaus teisės ir t. t.) ir Sąjungos taisyklių dėl būsto, visų pirma prie SESV pridėto Protokolo Nr. 26 dėl bendrus interesus tenkinančių paslaugų, kuriame valstybės narės raginamos užtikrinti aukštą kokybės, saugos ir prieinamumo lygį, lygias galimybes ir visuotinio prieinamumo bei vartotojų teisių propagavimą . Todėl Komisija, kaip sutarčių sergėtoja, turi atlikti svarbų vaidmenį ir įsikišti, kai valstybės narės nesilaiko savo įsipareigojimų. Tačiau valstybės pagalbos taisyklėmis Komisija iš esmės apriboja valstybių narių kompetenciją, nes pagal šias taisykles socialinis būstas turi būti skirtas tik labiausiai skurstantiems namų ūkiams, nors būsto krizė daro poveikį daug platesnei gyventojų kategorijai. Be to, įgyvendinant prieinamo būsto statymo programą valdžios institucija gali parduoti statybos sklypus tik už rinkos kainą ir tik po to, kai ši kaina nustatoma pagal sudėtingą procedūrą.
According to Eurostat estimates ( 8 ) , the rate of persons with disabilities in the 15–64 age group is 11–14 %, depending on the definition adopted. Jei vadovausimės JT neįgaliųjų teisių konvencijos, kurią ratifikavo ES ir visos valstybės narės, 1 straipsnyje pateikta nuoroda, ši dalis viršys 15 %.
Didėjant maisto ir biomasės paklausai, pardavimą organizuojantys ES ūkininkai, jų kooperatyvai ir jų įmonės yra įsipareigoję Europos piliečiams ir viso pasaulio vartotojams gaminti, perdirbti ir parduoti saugų ir kokybišką maistą. Vis stiprėjant klimato kaitai ir kylant visuomenės reikalavimams aplinkos tvarumo srityje, jie vartotojams suteikia apsirūpinimo maistu saugumą. Be to, Europos žemės ūkio sektorius aktyviai prisideda prie to, kad ES išliktų konkurencinga ir dinamiška tarptautinėse rinkose. Eurostato duomenimis ( 1 ) , 2017 m. žemės ūkio sektoriui teko 1,2 % ES BVP, o jo sukurta (bendroji) pridėtinė vertė buvo 188,5 mlrd. EUR, be to, šis sektorius aktyviai prisidėjo prie ES prekybos pertekliaus, nes per tą patį laikotarpį žemės ūkio produktų buvo eksportuota už 137 mlrd. EUR.
3.2.

Tarptautinėje teisėje reikalaujama, kad kiekvienas prekybinis laivas būtų registruotas kurioje nors šalyje. Jungtinių Tautų prekybos ir plėtros konferencijos (UNCTAD) duomenimis, beveik 73 % pasaulinio laivyno registruota ne toje šalyje, kurioje registruotas tikrasis laivo savininkas, arba plaukioja ne su tos šalies vėliava. Laivas su kitos šalies vėliava plaukioja todėl, kad taip galima išvengti mokesčių, nacionalinių darbo teisės ir aplinkos apsaugos nuostatų, taip pat galima samdyti šalių, kuriose atlyginimai mažesni, įgulą. Daugelis tų atvirųjų registrų taip pat vadinami patogios šalies vėliavos (angl. Flag of Convenience, FOC) arba šalies, kurioje nereikia laikytis reikalavimų, vėliavos (angl. Flag of Non-Compliance, FONC) registrais. Tai šalių, kuriose tarptautinės teisės vykdymas užtikrinamas labai vangiai, vėliavos. Apie 40 % visų nebeeksploatuojamų ir Pietų Azijoje ištraukiamų į krantą laivų atplukdomi su patogios šalies arba šalies, kurioje nereikia laikytis reikalavimų, pavyzdžiui, Sent Kitso ir Nevio, Komorų ir Tuvalu, vėliavomis. Vėliavos, su kuriomis atplukdomi nebeeksploatuojami laivai, retai naudojamos, kol laivas eksploatuojamas, o jas renkantis paskutinei laivo kelionei taikomos specialios lengvatos, greita ir lengva trumpalaikė registracija be jokių pilietybės reikalavimų.
—

Atliekant priežiūros darbus, pusiau panardinta vandens turbina gali būti iškeliama iš vandens. Šią britų technologiją sukūrė bendrovė Tidalstream. Prototipas buvo sukurtas Pentlando sąsiauryje veikiančiam STT (angl. ship to turbine) tipo įrenginiui. Tai aparatas, sudarytas iš keturių 20 m skersmens turbinų, kurių didžiausia bendra galia siekia 4 MW. Lyginant šią sistemą su jūroje stovinčia vėjo jėgaine, pažymėtina, kad, norint pasiekti tokią pat galią, vėjo elektrinė turi būti 100 m skersmens, o vėjo greitis – 10 m/s. Be to, vėjo jėgainės pagrindas, įrengiamas 25 m žemiau jūros lygio, yra 25 % didesnis nei STT. Bendrovės Tidalstream vertinimu, jos sukurta sistema galėtų konkuruoti su jūrų ir sausumos vėjo jėgainėmis. STT sistemos pagaminta elektra galėtų kainuoti 0,03 svaro sterlingų (GBP) už kWh (apie 0,044 EUR/kWh). Sistema buvo sėkmingai išbandyta Temzėje ir patvirtinta.
5.1.1

Norint pakeisti esamą padėtį (daug nedeklaruojamo darbo, keletas darbdavių) ir sukurti tikras darbo vietas, kurioms reikalingi gebėjimai būtų vertinami, kaip kad yra kitų profesijų atveju, reikia labiau pripažinti ir vertinti šias paslaugas, be kita ko, užtikrinti tinkamą darbo užmokestį, tačiau kartu užtikrinti, kad jos išliktų visiems prieinamos. Šios dvi sąlygos gali būti įvykdytos tik užtikrinus finansavimą iš kelių šaltinių: mokesčių lengvatas, iš dalies subsidijuojamus čekius (pavyzdžiui, čekius maistui), socialinės apsaugos paslaugas ir vartotojų įnašus. Švedijoje įsitikinta būsto renovacijai privatiems asmenims skirtų mokesčių lengvatų veiksmingumu: statybų sektoriuje sukurta naujų darbo vietų. Prancūzijoje darbas namų ūkiuose pasitraukė iš šešėlinės ekonomikos įvedus mokesčių lengvatas. Be to, įvestas „paslaugos teikimo čekis“, leidžiantis supaprastinti administracines procedūras. Vėliau šią priemonę papildė interneto atsiradimas: nebereikia popierinių formų.
4.4

Neoficialiai dirba neregistruoti darbuotojai. Tačiau tokie darbuotojai nebūtinai yra tik neturintys leidimo dirbti ir (arba) leidimo gyventi šalyje imigrantai. Neoficialiai dirba ir reikalingus dokumentus turintys asmenys, ir tie, kuriems tokie leidimai nereikalingi, kadangi jie yra tos šalies, kurioje vykdoma įstatymus pažeidžianti veikla, piliečiai. Galiojančių dokumentų neturintys darbuotojai yra labiau pažeidžiami, todėl juos lengviau išnaudoti nei dokumentus turinčiuos asmenis. Be to, pastarieji turi galimybę įsidarbinti oficialiai, o galiojančių dokumentų neturintys asmenys to daryti negali.
4.5

Be to, nors ir yra reikšmingų skirtumų pačioje pagrindinių eismo taisyklių formuluotėje, dar rimtesnis yra faktas, jog šios taisyklės skirtingai interpretuojamos ir taikomos skirtingose šalyse narėse. Taip yra ne vien dėl to, kad žmonių požiūriai skiriasi dėl skirtingo šių taisyklių taikymo, bet taip pat ir dėl to, kad baudos už vairavimo pažeidimus irgi žymiai skiriasi.
4.3.

Šiuo metu T2S stebima remiantis keliais finansų rinkų infrastruktūros principais, įtrauktais į ECB priežiūros sistemą – tai yra laisvesnio pobūdžio požiūris, kuriuo pripažįstama sisteminė šios platformos svarba Europos ekonominei erdvei. Komitetas neįžvelgia jokio reguliavimo konflikto, kuris turėtų poveikį neginčijamam ECB nepriklausomumui, nes T2S gali būti laikoma finansų rinkos dalyviams skirta infrastruktūros paslauga, kuri dėl daugelio priežasčių geriau vystoma prižiūrint ECB, o ne kitai institucijai. Be to, ECB dalyvavimas vertybinių popierių atsiskaitymo per platformą procese – tai atitolimas nuo klasikinių centrinio banko funkcijų, taigi T2S aiškiai reikia įtraukti į CVPDR, kad reguliavimo sistema būtų ir nuosekli, ir veiksminga.
Remdamasis naujausia ACER ataskaita ( 4 ) , EESRK pritaria išvadai, kad elektros energijos rinka iš tiesų veikia tinkamai kalbant apie tai, jog pavyko išvengti elektros energijos ribojimų ar net visiško atsijungimo tam tikrose vietovėse. ACER vertinimu, verta išlaikyti dabartinę rinkos struktūrą. Be to, tikėtina, jog siekiant, kad naudojantis šia sistema per ateinančius 10–15 metų būtų galima įgyvendinti plataus užmojo ES anglies dioksido išmetimo mažinimo perspektyvą ir tai padaryti mažesnėmis sąnaudomis, kartu užtikrinant tiekimo saugumą, bus labai svarbūs tam tikri ilgesnio laikotarpio patobulinimai. EESRK pabrėžia, kad bet kokie rinkos struktūros pakeitimai turi būti grindžiami nuodugnia jų pasekmių ekonomikai, socialinei sričiai ir aplinkosaugai analize.
4.7.

Be to, EESRK palankiai vertina tai, kad priimtas Skaitmeninių rinkų aktas (SRA), kaip priemonė užtikrinti konkurencingas ir sąžiningas skaitmenines rinkas taikant ex ante reguliavimą. Todėl labai svarbus Europos valdymas, kad būtų užtikrintas vienodas SRA taikymas Europos Sąjungoje ir jo veiksmingumas. Be to, nors pastaruoju reglamentu reguliuojami prieigos valdytojų dalijimosi duomenimis ir prieigos prie duomenų klausimai, duomenų vieta atliekant konkurencinį vertinimą dar turi būti patikslinta.
3.6.

Be to, EESRK ypač palaiko siūlomas nuo vadinamosios Kovos su klastojimu direktyvos 2011/62/ES nukrypti leidžiančias nuostatas, kurių tikslas – leisti gamintojams išlaikyti Europos Sąjungoje reikalaujamus unikalius vaistų identifikatorius, net jei vaistai iš kitų ES valstybių narių per Jungtinę Karalystę importuojami į Šiaurės Airiją arba trejus metus į Kiprą, Airiją ir Maltą. EESRK taip pat pritaria numatytam mechanizmui, pagal kurį Europos Sąjungos (išskyrus Šiaurės Airiją, Kiprą, Airiją ir Maltą) vaistininkai ir ligoninės per Europos vaistų patikros sistemą (angl. European Medicines Verification System ) bus informuojami, kai bus nuskaitomas vaistas, kuriam Šiaurės Airijai skirtą leidimą išdavė Jungtinė Karalystė. Tai leis aiškiai informuoti galutinius vartotojus, kad vaisto pakuotė galimai nėra skirta tiekti į Sąjungą.
3.2.5

Be to, sukūrus konsoliduotas Europos informacines juostas – pagrindinį įrankį – bus pasiekta didelė pažanga įgyvendinant investicinių paslaugų teikėjams nustatytą optimalaus klientų pavedimų įvykdymo pareigą (angl. Best Execution , FPRD II 27 straipsnio 2 dalis), nes ją bus galima atlikti labiau pagrįstai, remiantis platesniu požiūriu ir paprasčiau. Ypač neprofesionaliesiems investuotojams svarbiausias kriterijus bus geriausios kainos pasiūlymas. Tačiau EESRK atsargumo sumetimais atkreipia dėmesį į tai, kad Europos konsoliduotos informacinės juostos negali pakeisti optimalaus įvykdymo principo.
1.6.

Spartesnis išmetamo CO 2 mažinimo tempas ir dideli užmojai šioje srityje bei mažesnis šiltnamio efektą sukeliančių dujų apyvartinių taršos leidimų prieinamumas lems didesnes sąnaudas visiems sektoriams, kuriems taikoma apyvartinių taršos leidimų prekybos sistema. Nors kai kuriuos sektorius apsaugos pasienio anglies dioksido korekcinis mechanizmas (angl. PADKM), tai turės neigiamos įtakos konkurencingumui pasaulio rinkoje, nebent daugiau valstybių paseks ES pavyzdžiu, tačiau kol kas nėra žinoma, kad taip tikrai bus. Gali prireikti priemonių eksportui remti ir EESRK atkreipia dėmesį į tai, kad reikia rasti veiksmingus sprendimus, kurie atitiktų PPO sistemą, todėl šiuo tikslu Europos Komisija nedelsdama turėtų imtis veiksmų. Be to, reikia atitinkamai pakeisti visus ES dvišalius prekybos susitarimus.
3.7.

EESRK laikosi nuomonės, kad mišrusis mokymasis gali visiškai pakeisti tiek mokymą, tiek mokymąsi. Vis dėlto, nors pasiūlyme pabrėžiamos „galimybės, atsirandančios derinant mokymąsi, įskaitant švietimo ir mokymo kokybės ir įtraukumo gerinimą, taip pat plataus pobūdžio besimokančių asmenų kompetencijos ugdymą ir gerovę“, EESRK atkreipia dėmesį į tai, kad būtina atidžiai išnagrinėti mišriojo mokymosi įgyvendinimo ribotumą. Ypatingai kaimo vietovėse ir skurdo paliestose vietovėse, kuriose trūksta infrastruktūros (nepakanka prieigos prie plačiajuosčio ryšio ir IT priemonių) ir palankios aplinkos (namų aplinka, finansinė aplinka ir t. t.), gali nepavykti užtikrinti mokiniams kokybiško mišriojo mokymosi. Nepaprastai svarbu prisijungti prie galingų ir patikimų tinklų, ypač kai dėl savo veiklos prie tinklo turi jungtis visi šeimos nariai. Be to, ne visi mokiniai turi pakankamai skaitmeninių įgūdžių, savidisciplinos ar savarankiškumo, būtinų savarankiškai mokytis per pamokas ir atlikti užduotis be tiesioginio bendravimo su mokytojais. Apskritai mišriojo mokymosi sėkmė labai priklauso nuo tėvų priežiūros ir pagalbos, ypač mažiesiems mokiniams. Dėl to gali atsirasti arba padidėti mokinių mokymosi rezultatų nelygybė ir išaugti mokyklos nebaigusių asmenų skaičius, nes ne visų mokinių tėvai sugeba arba turi laiko veiksmingai atlikti šį vaidmenį.
3.2.1.

Jūrų transportas yra labai svarbus krovinių logistikai ir keleivių vežimui tiek ES viduje, tiek už jos ribų. EESRK ragina ES sudaryti geresnes sąlygas toliau plėtoti tarptautinį konkurencingumą, skaitmeninimą bei laivybos žalinimą ir stengtis panaikinti nesąžiningą konkurenciją lemiančią praktiką, pavyzdžiui, netinkamą praktiką plaukiant su užsienio šalies vėliava. Be atskirų technologijų plėtros, skaitmeniniai sprendimai sistemos lygmeniu padeda gerinti ekonominį ir aplinkosauginį transporto veiksmingumą, pavyzdžiui, geriau suderinant pasiūlą ir paklausą. Trumpųjų nuotolių laivybos nauda taip pat turėtų būti visiškai išnaudota mažinant transporto poveikį aplinkai. Be to, EESRK atkreipia dėmesį į galimybes, kurias teikia nauji pasauliniai transporto maršrutai, pavyzdžiui, Šiaurės rytų pasažas Arkties regione.
EESRK buvo diskusijų dėl dirbtinio intelekto centre nuo tada, kai 2017 m. paskelbė pirmąją savo nuomonę dėl dirbtinio intelekto ( 4 ) , ir per pastaruosius porą metų paskelbė dar keletą nuomonių šia tema ( 5 ) . EESRK pasisako už žmogaus atliekamą DI procesų valdymą, kurį vykdant žmonės ne tik toliau valdo DI technine prasme, bet ir išlaiko galimybę nuspręsti, ar, kada ir kaip jį apskritai naudoti mūsų visuomenėje. EESRK palankiai vertino 2018 m. paskelbtą Europos dirbtinio intelekto strategiją, Komisijos komunikatą dėl patikimo dirbtinio intelekto etikos gairių ir septynių patikimam DI keliamų reikalavimų patvirtinimą. Be to, EESRK atkreipė dėmesį į DI poveikį darbo vietoms, į tai, kaip svarbu rasti tinkamą pusiausvyrą tarp reguliavimo, savireguliacijos ir etikos gairių, ir be kitų elementų, į DI poveikį vartotojams.
Pasak asociacijos DIGITALEUROPE ( 3 ) , kibernetinės grėsmės yra viena iš pagrindinių kliūčių, trukdančių Europai klestėti. Apskaičiuota, kad iki 2020 m. pabaigos dėl kibernetinių nusikaltimų patiriami ekonominiai nuostoliai pasaulyje sieks 2,5 trln. EUR, o 74 % pasaulio įmonių gali tikėtis, kad 2021 m. bus įsilaužta į jų sistemas. Nepaisant to, tik 32 % Europos įmonių vykdo kibernetinio saugumo politiką. Akivaizdu ir neišvengiama, kad kovai su kibernetinėmis grėsmėmis reikia koordinuoto ES atsako ir kibernetinio saugumo strategijos, kuriuos įgyvendinant būtų galima spręsti tiek dabartinius uždavinius, tiek ginti organizacijas ir piliečius nuo naujų kibernetinių grėsmių. Tai ypač pasakytina apie viešąsias paslaugas, kurias teikiant tvarkoma daug asmens ir neskelbtinų duomenų, kurie turi būti apsaugoti. Be to, pastangos siekiant užtikrinti Europos duomenų suverenitetą ir išsaugoti Sąjungos duomenų konfidencialumą turi būti stiprinamos užtikrinant kibernetinį ir skaitmeninį atsparumą, dėl kurio išaugs ES gerovė.
Pagal naują solidarumo mechanizmą valstybės narės galėtų dalyvauti neteisėtai atvykusių asmenų perkėlimo ES ar remiamo grąžinimo procese. EESRK abejoja, ar šį mechanizmą, kuris be to yra grindžiamas hipotetiniu savanorišku solidarumu, bus įmanoma įgyvendinti. Nėra užsimenama apie paskatas, kurių reikia, kad valstybės narės dalyvautų šiame mechanizme, ypač turint omenyje tai, kad kai kurios iš jų atsisakė dalyvauti ankstesnėje perkėlimo ES programoje ( 6 ) arba tai, kad nėra numatyta aiški prievolė: pažymėtina, kad šis „solidarumu grindžiamas“ mechanizmas gali turėti ir priešingą poveikį, t.y. jei grąžinimo procedūra nėra faktiškai užbaigiama per aštuonis mėnesius, asmuo gali būti perkeltas į remiančiąją valstybę narę. Todėl grąžinamų asmenų teisių požiūriu gali atsirasti atskaitomybės spragų. Be to, pagal siūlomą naują solidarumo mechanizmą valstybės narės gauna paskatų nedalyvauti perkeliant asmenis, t. y. sprendžiant aktualiausią, sudėtingiausią ir su didelėmis išlaidomis susijusį klausimą, bet gali vietoj to rinktis dalyvauti grąžinant asmenis ( 7 )
1.7

EESRK mano, kad skubiai reikia apsaugoti MVĮ ir jų tvarumą. Todėl įprastos dabartinės Europos priemonės, pavyzdžiui, Europos socialinis fondas, turi būti naudojamos labai kūrybiškai ir tuo pat metu paprastai. Nekyla jokių abejonių dėl šios krizės poveikio užimtumo lygiui ir Europai bus sudėtinga atsigauti be tinkamos žmonių mokymo ir pakartotinio integravimo į darbo rinką strategijos. Be to, dėl šios priežasties sprendimų priėmimo procese, susijusiame su finansinių priemonių panaudojimu, turi būti atsižvelgiama į tai, kad MVĮ, siekdamos pasinaudoti šiomis sistemomis, vis dar susiduria su sudėtingais biurokratiniais reikalavimais. EESRK ragina imtis veiksmų siekiant sumažinti naštą šioje srityje ir sudaryti sąlygas MVĮ pasinaudoti šiomis sistemomis.
3.7.

o C. Tai reiškia, kad iki 2030 m. pasaulinį išmetamą teršalų kiekį reikia sumažinti mažiausiai 68 proc. EESRK yra įsitikinęs, kad „Ekonomikos ir darbo rinkos atsparumo plėtojimas užtikrinant ekonominį, socialinį, aplinkos ir institucinį tvarumą turėtų būti pagrindinė politikos kryptis, kuria bus skatinama didėjanti konvergencija ir teisingumas pereinant prie poveikį klimatui neutralizuojančios ekonomikos (t. y. ekonomikos, kurioje išmetamas ir sugeriamas vienodas šiltnamio efektą sukeliančių dujų kiekis), kartu sprendžiant skaitmeninimo ir demografinių pokyčių keliamas problemas“ ( 15 ) . Be to, EESRK palaiko raginimą Europos Sąjungai įsipareigoti iki 2050 m. užtikrinti neutralų anglies dioksido poveikį klimatui ir atitinkamai pakoreguoti tikslą iki 2030 m. sumažinti šiltnamio efektą sukeliančių dujų kiekį. Jungtinių Tautų aplinkos programos (UNEP) 2019 m. ataskaitoje dėl atotrūkio išmetamųjų teršalų srityje nurodoma, kad pasauliniu mastu išmetamą teršalų kiekį reikia mažinti po 7,6 proc. per metus pradedant jau dabar, kad pasaulinis atšilimas neviršytų 1,5C. Tai reiškia, kad iki 2030 m. pasaulinį išmetamą teršalų kiekį reikia sumažinti mažiausiai 68 proc.
3.7.

Be to, atrodo, kad pasiūlymas atitinka proporcingumo principą, nes juo neviršijama to, kas būtina Sutartyse nustatytiems tikslams, susijusiems su laipsnišku bendros gynybos politikos kūrimu vykdant BSGP, pasiekti. EESRK remia tokį ilgalaikį ir plataus užmojo tikslą.
2.2.

Civilinėje aviacijoje nebėra vienodo užimtumo modelio: kai kurie oro vežėjai siūlo kokybiškas darbo vietas ir neterminuotas sutartis, o neseniai atlikto tyrimo duomenimis ( Study on employment and working conditions of aircrews in the EU internal aviation market – „Ricardo“ tyrimas) nuo 9 iki 19 % keleivių salono įgulos narių ir apie 8 % pilotų teigė, jog yra įdarbinti per kokios nors formos tarpininkaujančią įstaigą.
Europos Sąjungoje veikia didžiausia pasaulyje bendroji rinka, be to, ji turi antrą daugiausiai naudojamą valiutą. Europos Sąjunga pasižymi didžiausia pasaulyje prekybos galia. Jos importas ir eksportas sudaro 16,5 proc. pasaulio importo ir eksporto ( 5 ) , ji taip pat yra didžiausia paramos vystymuisi ir humanitarinės pagalbos teikėja. Europa pirmauja inovacijų srityje, nes joje, be kita ko, įgyvendinama iniciatyva „Horizontas 2020“ – didžiausia pasaulyje tarptautinė mokslinių tyrimų programa. Tačiau Jungtinių Amerikos Valstijų ir Azijos konkurencija yra aršesnė nei bet kada. Aišku viena – nė viena valstybė narė viena negali atlikti svarbaus vaidmens pasaulio mastu.